my en my my my my my my my en en my my my my my my my my my en my my my my my my my my en my ru my my my en en ru my ru my br my en en en en en en sv fr de de fr my my en my my en my my my my my my my en my my my my my my my my my en my en my my my nl en my my my my my en my en en en en en en es en en en en en my my my my my my my my my en my my my my my my en my my my my my my my my en en en en en en en en en en en en en en en en en en en en en en
အထူးကဏ္ဍအစီအစဉ်
ဆောက်လုပ်ရေးဝန်ကြီးဌာန ပြည်ထောင်စုဝန်ကြီး ဦးဝင်းခိုင်နှင့် တွေ့ဆုံခြင်း
နည်းပညာသတင်းတိုများ
ဓာတ်ပုံသတင်းများ
Advertisement
အထူးကဏ္ဍအစီအစဉ်
ဆောက်လုပ်ရေးဝန်ကြီးဌာန ပြည်ထောင်စုဝန်ကြီး ဦးဝင်းခိုင်နှင့် တွေ့ဆုံခြင်း
ဆောက်လုပ်ရေးဝန်ကြီးဌာန ပြည်ထောင်စုဝန်ကြီး ဦးဝင်းခိုင်နှင့် တွေ့ဆုံခြင်း
Written by  Super User
Friday, April 01 2016 00:00
Rate this item
ဆောက်လုပ်ရေးဝန်ကြီးဌာန ပြည်ထောင်စုဝန်ကြီး ဦးဝင်းခိုင်ကို တွေ့ရစဉ်
“အမြန်လမ်းမကြီးတစ်ခုလုံးရဲ့ ခြောက်ရာခိုင်နှုန်းက အကြီးစားပြင်ဆင်မှုလုပ်ရမယ်၊ ၁၆ ရာခိုင်နှုန်းလောက်က အလတ်စားပြင်ဆင်မှု၊ ၇၅ ရာခိုင်နှုန်းလောက်ကတော့ လောလောဆယ် လက်ခံနိုင်တယ် ဆိုတဲ့အဆင့်ရှိတယ်”
ကျွန်တော်တို့ သိန်းတစ်ရာအောက် ရနိုင်တဲ့ Quality ရှိတဲ့ အဆောက်အအုံမျိုးတွေကို တွန်းအား ပေးပြီး လုပ်ပါမယ်။ ရန်ကုန်တင်မကဘူး မန္တလေး၊ နယ် မြို့တွေမှာ လိုအပ်တဲ့နေရာတွေမှာလုပ်ပါမယ်။
ဆောက်လုပ်ရေးဝန်ကြီးဌာန ပြည်ထောင်စုဝန်ကြီးအဖြစ် ခန့်အပ်တာဝန်ပေးခံရသော ပြည်ထောင်စုဝန်ကြီးဦးဝင်းခိုင်နှင့် တွေ့ဆုံမေးမြန်းကာ ဆောက်လုပ်ရေးဝန်ကြီးဌာန အနေဖြင့် မည်ကဲ့သို့သောပြုပြင်ပြောင်းလဲမှုများဆောင်ရွက်မည်၊ ဆောက်လုပ်ရေး ဝန်ကြီးဌာန ပြည်ထောင်စုဝန်ကြီးအသစ်အနေဖြင့် ဆောက်လုပ်ရေးပိုင်းဆိုင်ရာကဏ္ဍ ဖွံ့ ဖြိုးတိုးတက်ရေးဆောင်ရွက်ရန်စီစဉ်ထားမှုများကို တွေ့ဆုံမေးမြန်းဖော်ပြအပ်ပါသည်။
မေး-မင်္ဂလာပါ ပြည်ထောင်စုဝန်ကြီးခင်ဗျာ။ အခုလိုအစိုးရသစ်အပေါ်မှာ မဲဆန္ဒရှင်ပြည် သူများက အထူးပဲစိတ်ဝင်တစားရှိနေကြပါ တယ်။ မျှော်လင့်ချက်များလည်းထားရှိနေ ကြပါတယ်။ ဆောက်လုပ်ရေးဝန်ကြီးဌာနမှာ ပြည်ထောင်စုဝန်ကြီးအဖြစ် တာဝန်ပေး အပ်ခံရတဲ့ ပြည်ထောင်စုဝန်ကြီးဦးဝင်းခိုင် ခင်ဗျာ.. အခု ဝန်ကြီးဌာနတွေအားလုံးမှာ ပြည်ထောင်စုဝန်ကြီးအဖြစ် တာဝန်ပေးအပ် ခံရသူအားလုံးမှာ အစိုးရသစ် ရက် ၁ဝဝ အ တွင်း ဆောင်ရွက်ဖို့ကိစ္စတွေရှိတယ်လို့ သိရ ပါတယ်။ ပြည်ထောင်စုဝန်ကြီးအနေနဲ့ဆောက် လုပ်ရေးဝန်ကြီးဌာနရဲ့ ရက် ၁ဝဝ မှာ မည်ကဲ့သို့ သောကိစ္စတွေကို ဦးစားပေးဆောင်ရွက်မယ် ဆိုတာကို အရင်ဆုံးပြောကြားပေးပါခင်ဗျာ။
ဖြေ-ဆောက်လုပ်ရေးဝန်ကြီးဌာနရဲ့ မူလ တာဝန်တွေက လမ်းတံတား၊ ပြည်သူ့အိမ် ရာ၊ မြို့ပြဖွံ့ဖြိုးတိုးတက်ရေးပေါ့။ ဒီဟာတွေ ကိုမူလတာဝန်အနေနဲ့ထမ်းဆောင်ရတဲ့ ဌာန ဖြစ်ပါတယ်။ ပြည်သူလူထုနဲ့ အဓိကတွေ့ရ တဲ့ ဌာနကြီးတစ်ခုလည်းဖြစ်ပါတယ်။ အထူး သဖြင့် လမ်းပန်းဆက်သွယ်ရေးမှာပါတဲ့ လမ်း ကဏ္ဍမှာ ဆောက်လုပ်ရေးဝန်ကြီးဌာနအနေ နဲ့ ဒီတာဝန်ကိုယူရပါတယ်။ လမ်းလို့ပြောတဲ့ နေရာမှာ လမ်းမှာပါဝင်တဲ့အခြေခံအဆောက် အအုံတွေ အကုန်ပါပါတယ်။ တံတားတွေ၊ လမ်းအမျိုးမျိုးတွေလည်းပါတာပေါ့။ Tramway လို့ခေါ်တဲ့ လမ်းမကြီးတွေ၊ Express-way လို့ခေါ်တဲ့အမြန်လမ်းမကြီးတွေ၊ မြို့ချင်းဆက် တဲ့လမ်းတွေ၊ လမ်း Infrastructure မှာရှိတဲ့ လုပ်ငန်းမှန်သမျှကတော့ ဆောက်လုပ်ရေး ဝန်ကြီးဌာနရဲ့လုပ်ငန်းပဲဖြစ်ပါတယ်။ ခုနမေး တဲ့ ရက်ပေါင်း ၁ဝဝ အတွင်းမှာဆိုတာက တော့ ဆောက်လုပ်ရေးရဲ့သဘောသဘာဝက တော့ ရက်ပေါင်း ၁ဝဝ ဆိုတာကတော့ လုပ် ငန်းတစ်ခုကိုလုပ်ဖို့ တော်တော်လေးတော့ စိန် ခေါ်မှုဖြစ်ပါတယ်။ ဒီနေရာမှာ ကျွန်တော့် အနေနဲ့စဉ်းစားတာပေါ့။ ကျွန်တော်တို့က လည်း ပြည်သူထဲကနေလာတဲ့ ပြည်ထောင်စု ဝန်ကြီးပဲဖြစ်ပါတယ်။ ပြည်သူတွေအနေနဲ့ လမ်းပန်းဆက်သွယ်ရေးမှာ ဘယ်လိုခံစားနေ ရလဲဆိုတဲ့အပိုင်းလေးတွေကိုလေ့လာပြီးတော့ ကြည့်တဲ့အခါမှာ ကျွန်တော်တို့အမြန်လမ်းနဲ့ ပတ်သက်လို့ကတော့ ပြည်သူလူထုထဲမှာ စိုး ရိမ်စိတ်တွေရှိတာပေါ့နော်။ Perception အရလည်းပဲ အမြန်လမ်းကိုအန္တရာယ်ရှိတဲ့ လမ်းလို့လည်းမြင်ကြတာရှိပါတယ်။ ဒီနေရာ မှာ ကျွန်တော့်အနေနဲ့ ပြည်သူလူထုရဲ့စိတ် ဝင်စားမှုအများဆုံးရရှိတဲ့ အမြန်လမ်းကိုအ ခုဖြစ်ပေါ်နေတဲ့ Fatality Injury လို့ခေါ် တာပေါ့။ မနှစ်ကလည်း ၁ဝဝ ကျော်ဖြစ်ခဲ့ တာပေါ့။ ၁ဝဝ ကျော်ဖြစ်ဖို့အတွက်ကလည်း မော်တော်ယာဉ်ပေါင်း ခြောက်သန်းလောက် သွားတယ်။ မော်တော်ယာဉ် ခြောက်သန်း လောက်မှာ ၁ဝဝ ကျော်ကတော့ Fatality ဖြစ်တာပေါ့။ ၅ဝဝ ကျော်ဒဏ်ရာရတယ်။ ဒီလို လေးတွေရှိတယ်။ ဒီအပေါ်မှာတော့ ကျွန်တော် တို့လေ့လာတဲ့အခါ၊ ပြုပြင်တဲ့အခါမှာလည်း သုံးခု ကျွန်တော်တို့ကကြည့်ဖို့လိုတာပေါ့။ လေ့ လာလိုက်တဲ့အခါမှာ ကျွန်တော် အင်ဂျင်နီ ယာတစ်ယောက်အနေနဲ့ပွင့်ပွင့်လင်းလင်းပဲ ပြောမယ်။ Engineering နဲ့ပတ်သက်တဲ့ အား နည်းချက်တွေလည်းရှိတယ်။ နောက်ပြီးတော့ လမ်းသုံးစွဲတဲ့လူတွေနဲ့လည်းပတ်သက်တယ်။ ဒါကိုလည်း ကျွန်တော်တို့ Factor ထဲမှာ မထည့်လို့မရဘူး။ အင်ဂျင်နီယာပိုင်းဆိုင်ရာ အနေနဲ့၊ ဆောက်လုပ်ရေးဝန်ကြီးဌာနအနေနဲ့ လမ်းဆိုင်ရာတွေကို အင်ဂျင်နီယာတွေနဲ့ ဆောင် ရွက်ကြရမှာတွေရှိတယ်။ နောက်ပြီးတော့ပညာ ပေးပိုင်းတွေပေါ့။ ဒါကျတော့ Education လို့ ခေါ်ပါတယ်။ Education အပိုင်းကျတော့ လည်း တခြားဆက်စပ်တဲ့အဖွဲ့အစည်းတွေနဲ့ ပူးပေါင်းပြီးလုပ်ရမှာတွေရှိတယ်။ နောက်တစ် ခုက Enforcement ပေါ့။ Enforcement အပိုင်းလဲ သက်ဆိုင်ရာအဖွဲ့အစည်းတွေနဲ့ မိမိဆောက်လုပ်ရေးဝန်ကြီးဌာနနဲ့ ပူးပေါင်း ပြီးဆောင်ရွက်ရမယ့်အပိုင်းတွေရှိတယ်။ တိုတို နဲ့ပြောမယ်ဆိုရင် ကျွန်တော့်အမြင်ပေါ့။ ပေး ထားတဲ့နာမည်လေးရှိတယ်။ Three E လို့ ပေးထားတယ်။ Three E က E သုံးလုံးပေါ့။ နံပါတစ် E ကတော့ Education ယာဉ်၊ ဒီ လမ်းမကြီးကို သုံးတဲ့လူတွေကို ပညာပေးဖို့ ကိစ္စ၊ နောက်တစ်ခုက Enforcement ပေါ့၊ ပညာပေးလုပ်ငန်းလုပ်ထားတဲ့ကိစ္စတွေကို Enforce လိုက်လုပ်တဲ့ကိစ္စ၊ နောက်တစ်ခု ကတော့ Engineering ပေါ့။ Engineering မှာ လမ်းကြီးတစ်ခုလုံးရဲ့ ခြောက်ရာခိုင်နှုန်း ကတော့ အကြီးစားပြင်ဆင်မှုလုပ်ရမယ့်ကိစ္စ တွေရှိပါတယ်။ ၁၆ ရာခိုင်နှုန်းလောက်က တော့ အလတ်စားပြင်ဆင်မှုတွေလုပ်ပြီးတော့ ၇၅ ရာခိုင်နှုန်းလောက်ကတော့ လောလော ဆယ် Acceptable ဆိုတဲ့အဆင့်ရှိတယ် ဆိုတာကို ပြည်ပ ပညာရှင်တွေခေါ်ပြီးတော့ စစ်ဆေးထားပါတယ်။ ဂျပန်အဖွဲ့တွေရော၊ နောက်အမေရိကန်အဖွဲ့တွေရောနဲ့ ကျွန်တော် တို့လေ့လာတဲ့အခါမှာတွေ့ရှိတဲ့အတွက် နံပါတ် (၁)ခြောက်ရာခိုင်နှုန်းပေါ်မှာလည်း ကျွန်တော် တို့တွေက ဘယ်လိုဖြစ်တာတွေများလဲ၊ ဘယ်နေ ရာတွေမှာဖြစ်တာများလဲ၊ ဒီပေါ်မှာလည်း ကျွန်တော်တို့ Research တွေလုပ်ပါတယ်။ တော်တော်အသေးစိတ်လုပ်ပါတယ်။ ဘယ်ရက် တွေမှာဖြစ်တာများလဲ၊ ဘယ်အချိန်တွေမှာ ဖြစ်တာများလဲ၊ များသောအားဖြင့်တော့ ည ဘက်မှာဖြစ်တာနည်းပါတယ်။ နေ့မှာဖြစ်တာ များတယ်။ မနက်ပိုင်းဖြစ်တာများတယ်။ နောက် ပြီးတော့ ဖြစ်တဲ့နေ့တွေကလည်း စနေ၊ တနင်္ဂနွေ တွေများတယ်။ ဒီလိုအချက်အလက်တွေ တော့ ကျွန်တော်တို့မှာရှိပြီးသားပါ။ ဒီအပေါ် မှာမူတည်ပြီးတော့ Hotsport လို့ခေါ်တာ ပေါ့။ အများဆုံးဖြစ်တဲ့နေရာတွေကို ကျွန်တော် တို့ Identify လုပ်ပြီးပါပြီ။ အဲဒီနေရာတွေကို Engineering အရ ပြန်ပြီးတော့ ပြုပြင် သွားမယ်။ လမ်းလယ်ကျွန်းတွေရှိတဲ့နေရာမှာ ပြန်ပြီးတော့ချဲ့ပြီးလုပ်ရမယ့်အပိုင်းတွေရှိ တယ်။ သူရဲ့ Elevation မှန်ဖို့ကိစ္စတွေ၊ Radius မှန်ဖို့ကိစ္စတွေ၊ ဒါတွေက Engineering နဲ့ ဆိုင်ပါတယ်။ ဒါကိုကျွန်တော်တို့ပြန်ပြီးလုပ်ပါ မယ်။ အဲဒီ့နေရာက ၄၈ နေရာလောက် Identify ဖြစ်ပါတယ်။ အဲဒီ့ Hotsport ၄၈နေရာကို ကျွန်တော်တို့လုပ်လိုက်မယ်ဆိုရင် ဘယ်လိုပဲ ဖြစ်ဖြစ် အဖြစ်များတဲ့နေရာတွေက အများ ကြီး လျော့သွားမယ်လို့ ကျွန်တော်တို့တွက် ပါတယ်။ ကုန်ကျစရိတ်လည်း အများကြီးမ ဟုတ်ဘဲနဲ့ မိမိဌာနရဲ့စွမ်းဆောင်နိုင်တဲ့အနေ အထားထဲမှာရှိတယ်ပေါ့။ အဲဒါလေးလုပ်လို့ ရတယ်။ နောက်တစ်ခုက လမ်းလယ်ကျွန်းနဲ့ ပတ်သက်ပြီးတော့လည်း တချို့အပိုင်းတွေ မှာ လမ်းလယ်ကျွန်းနဲ့ဘီးနဲ့တိုက်ပြီး ကားတွေ Accident ဖြစ်တာလည်းတွေ့ရတယ်။ လမ်း လယ်ကျွန်းမှာရှိတဲ့ ကတ်တုံးတွေပေါ့။ အဲဒါ တွေက risk mediun ဖြစ်နေတာပေါ့။ အဲဒါ ကို Reverse mediun ဖြစ်နေတာတွေကို ပြုပြင် ခြင်းအားဖြင့်၊ ပြုလုပ်ခြင်းအားဖြင့် အဲဒီမှာ လည်း risk factor တစ်ခု အများကြီးလျော့ သွားနိုင်တယ်။ ဒီနေရာလေးတွေလည်း ကျွန် တော်တို့ Identify လုပ်ထားပါတယ်။ ရက် တစ်ရာအတွင်းမှာ ဒီလိုနေရာတွေက ကျွန်တော် တို့အင်ဂျင်နီယာပိုင်းအနေနဲ့ အမြန်လုပ်ကိုင် ဆောင်ရွက်လို့ရတဲ့အခြေအနေရှိပါတယ်။
မေး။ ။ ပြည်ထောင်စုဝန်ကြီးအနေနဲ့ ခုနပြော ထားတဲ့အတိုင်းဆိုရင် ပထမဆုံးဆောင်ရွက်မှာ တော့ ရန်ကုန်-မန္တလေးပေါ့။ ကျွန်တော်တို့တွေ့ တဲ့အမြန်လမ်းမကြီးကို ပြုပြင်ပြောင်းလဲမှုတွေ လုပ်မယ်ပေါ့။ ဒါကလည်း ပြည်သူတွေ အင်မ တန်စိုးရိမ်တဲ့လမ်းမကြီးတစ်ခုဖြစ်ပါတယ်။ အန္တ ရာယ်ကင်းအောင်၊ မတော်တဆထိခိုက်မှုတွေ လျော့ကျအောင်ပေါ့။ နောက်တစ်ခု ဝန်ကြီးတာ ဝန်ထမ်းဆောင်တဲ့ကာလထဲမှာ အဲဒီလမ်းမကို တချို့ ကတ္တရာခင်းထားတဲ့နေရာတွေက ကား မောင်းရတာကအစ တာယာပိုင်းဆိုင်ရာတွေမှာ သက်သာတာတွေအများကြီးရှိလို့ ပြည်သူတွေ၊ ဒီလမ်းကိုအသုံးပြုသူတွေက ပြောင်ချောနေတဲ့ ကွန်ကရစ်အစား ကတ္တရာခင်းထားတဲ့လမ်းကြီး ကို မြင်လိုကြပါတယ်။ ပြည်ထောင်စုဝန်ကြီး အနေနဲ့ရော တာဝန်ထမ်းဆောင်တဲ့ကာလအ တွင်းမှာ အဲဒီလိုမျိုး စီစဉ်ဆောင်ရွက်ဖို့ရှိပါ သလား။
ဖြေ။ ။ ပြည်သူတစ်ယောက်အနေနဲ့ ကျွန်တော် ကတော့ ဒီလမ်းကြီးကို ကတ္တရာအပြည့်ခင်း ထားတဲ့လမ်းကြီးဖြစ်လိုတဲ့ဆန္ဒရှိပါတယ်။ ဒါက လည်း တစ်နေ့တော့ဖြစ်ရမှာပေါ့။ ဒါပေမဲ့ ကျွန် တော်တို့က အခုဦးစားပေးက နည်းနည်းလေး depression များတဲ့နေရာတွေ၊ လမ်းနိမ့်သွား တဲ့နေရာတွေရှိပါတယ်။ အဲဒီနေရာက ၁၆ ရာခိုင်နှုန်းနေရာတွေပေါ့။ ၆ ရာခိုင်နှုန်းက ကျွန်တော်တို့ ခုနကပြောတဲ့ နေရာတွေပေါ့။ ကတ္တရာဦးစားပေးခင်းရမယ့်နေရာတွေက ၆ ရာခိုင်နှုန်းလောက်ရှိတဲ့နေရာတွေ၊ ဒါတွေကို တော့ ကျွန်တော်တို့ ခင်းကိုခင်းမယ်။ လမ်းရဲ့ geometry ကိုတိုင်းပြီး ဆောင်ရွက်ရတဲ့အပိုင်း လေးတွေလည်း ရှိပါတယ်။ ခုနပြောတဲ့ ၆ ရာခိုင်နှုန်းနဲ့ ၁၆ ရာခိုင်နှုန်းကိုတော့ ခုနပြောတဲ့ ၂၂ ရာခိုင်နှုန်းကိုတော့ ကျွန်တော်တော်တို့ရဲ့ ဦးစားပေးထဲမှာပါသွားလိမ့်မယ်။
မေး။ ။ ဟုတ်ကဲ့ပါခင်ဗျာ။ ရှင်းပြတာလည်း ကျေးဇူးတင်ပါတယ်။ နောက်တစ်ခုက လမ်း အကြောင်းပဲဆက်ပါမယ်။ ရန်ကုန်-မန္တလေး အမြန်လမ်းမကြီးပေါ့။ ပြည်ထောင်စုဝန်ကြီး တာဝန်ထမ်းဆောင်စဉ်မှာ ဒီလိုမျိုးလမ်းပန်း ဆက်သွယ်ရေး ဒီထက်ပိုမိုကောင်းမွန်အောင်လို့ တခြားဒေသတွေမှာ ဘယ်လိုများစိတ်ကူးရှိပါ သလဲခင်ဗျာ။
ဖြေ။ ။ လမ်းကတော့ ပြီးခဲ့တဲ့အစိုးရကာ လမှာလည်း လမ်းပိုင်းဆိုင်ရာတော့ တော်တော် လေးတိုးတက်ဖွံ့ဖြိုးပါတယ်။ ဒါကတော့ လုပ်ကို လုပ်ရမှာပဲ။ အရင်နဲ့စာရင် မနှစ်ကတစ်နှစ် တည်းမှာတောင် လမ်းပိုင်း ၂ဝဝဝ လောက်တိုး တက်လာပါတယ်။ မိမိကိုယ်တိုင်ခရီးသွားမယ် ဆိုရင်သိသာပါတယ်။ ဟိုအရင်က လမ်းမရှိတဲ့ နေရာတွေ သွားရေးလာရေး အဆင်ပြေပါ တယ်။ ဟိုအရင်ကတံတားမရှိလို့ မြစ်တွေဘာ တွေဖြတ်ရတယ်။ ချောင်းတွေဖြတ်ရတဲ့အခါ မှာ အခက်အခဲတွေ ဒါတွေလည်း အထိုက်အ လျောက်တော့ပြေလည်ပါတယ်။ ကျွန်တော်တို့ ပိုင်းမှာတော့ရရှိတဲ့ progress ပေါ်မှာပြန်ပြီး upgrade လုပ်ဖို့ အရည်အသွေးကောင်းလာ အောင်။ အရင်တုန်းက ကျွန်တော်တို့နားလည် ပါတယ်။ အရေးပေါ်ဖောက်လိုက်ရတဲ့ကိစ္စတွေ ဒါပေမဲ့ လမ်းတော့ဖြစ်သွားတယ်။ သွားလို့တော့ ရသွားတယ်။ အဲဒါကို ကျွန်တော်တို့ပိုပြီးတော့ smooth ဖြစ်ရမယ်။ ပိုပြီး safe ဖြစ်ရမယ်။ quality ရှိတဲ့လမ်းတွေ၊ တံတားတွေ၊ ဒါတွေကို ဖြစ်၊ မဖြစ်ကိုပြန်ပြီးစိစစ်ပါမယ်။ ကျွန်တော် ကတော့ technically ပြောရင်တော့ road တွေ၊ audit လုပ်ချင်ပါတယ်။road audit ကို အရင်တုန်းက အမြန်လမ်းလောက်ပဲလုပ်ဖူး ပါတယ်။ ဒါတွေကို နောက်ပိုင်း road တွေကို စနစ်တကျ audit လုပ်ပါမယ်။ ဆောက်လုပ်ရေး ဝန်ကြီးဌာနမှာလည်း လမ်းအရည်အသွေးထိန်း သိမ်းတဲ့ဌာနတွေရှိပါတယ်။ လမ်းရဲ့ laboratory တွေ၊ test lab တွေလည်း ကျွန်တော်တို့ဆီမှာရှိပါ တယ်။ ကျွမ်းကျင်တဲ့ဝန်ထမ်းတွေလည်းရှိပါ တယ်။ သူတို့လိုအပ်နေတာက mandate ပေါ့။ လုပ်ဖို့ ဒါတွေကို ဒီအချိန်မှာတော့ ကိုယ်နှိုက်က လည်း အင်ဂျင်နီယာဖြစ်တာကတစ်ပိုင်းပေါ့။ နည်းပညာတွေကလည်း အခုခေတ်မှာမခက် ခဲပါဘူး။ ဈေးလည်းသိပ်မများတဲ့အချိန်မှာ ကျွန်တော်တို့ ဓာတ်ခွဲခန်းမှာရှိတဲ့ ပညာရှင် တွေလည်း အသုံးချချင်လို့ မလေးရှားက ကမ်း လှမ်းထားတဲ့ ပညာရှင်တွေလည်း ရှိတယ်။ သူတို့ကိုဖိတ်ခေါ်ပြီး road safety audit လေးတွေလုပ်ခိုင်းပါမယ်။
မေး။ ။ လမ်းပိုင်းဆိုင်ရာပြီးသွားတော့ ပြည် သူ့အိမ်ရာကိစ္စလေးတွေဆက်ချင်ပါတယ်။ အရင် မမီလိုက်တဲ့ခေတ်မှာ ရန်ကုန်မှာဆို ဖဆပလ တိုက်ခန်းတွေ၊ မင်းမနိုင်အိမ်ရာစီမံကိန်း စသည် ဖြင့် ဝန်ထမ်းအိမ်ရာတိုက်ခန်းတွေရှိခဲ့တယ်။ နောက်ပိုင်း သုဝဏ္ဏလိုနေရာမျိုးမှာလည်း အိမ် ရာတိုက်ခန်းတွေပေါ်လာတယ်။ အဲဒီနောက် ပိုင်းမှာတော့ public housing နဲ့ပတ်သက် ပြီး ဦးစားပေးဆောင်ရွက်နိုင်ခြင်းမတွေ့ပါဘူး။ အားနည်းမှုတွေ တွေ့တယ်လို့ မြင်ပါတယ်။ပြည်ထောင်စုဝန်ကြီးတာဝန်ယူတဲ့အချိန်မှာ အဓိက ကျွန်တော်တို့နိုင်ငံမှာက ၇၀ ရာခိုင်နှုန်း သောပြည်သူတွေ၊ ဝင်ငွေနည်းသောပြည်သူတွေ အများဆုံးရှိပါတယ်။ ဝန်ထမ်းတွေလည်း အင် အားများပါတယ်။ ဝင်ငွေနည်းတဲ့ပြည်သူတွေ နဲ့ဝန်ထမ်းများအတွက်က စားဝတ်နေရေးဆို တာမှာ နေရေးဆိုတဲ့ပြဿနာက တော်တော် ကြီးမားနေပါတယ်။ အောက်ခြေဆင်းကြည့် လိုက်ရင် တကယ်သိသာပါတယ်။ ပြည်ထောင် စုဝန်ကြီးတာဝန်ယူချိန်မှာ အဲဒီပုဂ္ဂိုလ်တွေ၊ အဲဒီ လူမျိုးတွေအတွက် နေရေးကိစ္စကို ဘယ်လိုများဦး စားပေးဆောင်ရွက်မယ်လို့ စဉ်းစားထားပါလဲ။
ဖြေ။ ။ နိုင်ငံတော်ကပေးထားတဲ့ mandate အရ ပြည်သူ့အိမ်ရာစီမံကိန်းနဲ့ပတ်သက်ပြီး ဒါကိုအလေးအနက်ထားဖို့၊ ဖွံ့ဖြိုးအောင်လုပ် ဖို့ဖြစ်တဲ့အတွက် အလေးထားပြီးဆောင်ရွက် မှာဖြစ်ပါတယ်။ လက်ရှိကတော့ effortable မဖြစ်တဲ့အိမ်တွေပဲရှိနေပါတယ်။ ဒါကြောင့်မို့ ကျွန်တော်တို့မှာ resources တွေရှိတယ်။ ဒီကနေ ကျွန်တော်တို့သိန်းတစ်ရာအောက်ရနိုင်တဲ့ quality ရှိတဲ့အဆောက်အအုံမျိုးတွေ ကို တွန်းအားပေးပြီးလုပ်ပါမယ်။ သိန်း၁ဝဝရဲ့ အောက် ၆၀၊ ၇၀ လည်း ဖြစ်ရင်ဖြစ်မယ်။ ရန်ကုန်တင်မကဘူး မန္တလေး၊ နယ်မြို့တွေမှာ လိုအပ်တဲ့နေရာတွေမှာလုပ်ပါမယ်။ ဒါတင် မကဘူး။ သူတို့ကျန်းမာရေး၊ လူမှုရေး၊ စားရေး၊ သောက်ရေး၊ သွားလာရေး ဒါတွေပါစဉ်းစား ပေးရပါမယ်။ လုပ်တဲ့အခါမှာ စနစ်တကျလုပ် ချင်တယ်။ ရှေ့ကဦးဆောင်လမ်းပြသွားရမယ့် ဌာနဖြစ်တယ်။ ဒါကိုဆောင်ရွက်ဖို့လည်း ကျွန်တော်တို့ရဲ့ vision တစ်ခုအနေနဲ့သတ် မှတ်ထာ ပါတယ်။
မေး - ပြည်သူတွေအားလုံးကလည်း စင်ကာ ပူမှာကြည့်လိုက်တိုင်း HDB flat ဆိုတဲ့ထိုးထိုး ထောင်ထောင်နဲ့ စင်ကာပူမှာရှိတဲ့ပြည်သူအများ စုနေထိုင်တဲ့နေရာပေါ့။ ပြည်သူတွေကလည်း ပြည်ထောင်စုဝန်ကြီးလက်ထက်မှာ တာဝန်ယူ တဲ့အချိန်မှာ မြန်မာနိုင်ငံတစ်လွှားမှာ အထူး သဖြင့် မြို့ကြီးပြကြီးတွေမှာ ပြည်သူတွေ အများစုနေနိုင်တဲ့ အဲဒီလို flat ကြီးတွေအ များ ပြည်သူ့အိမ်ရာစီမံကိန်းတွေပေါ်ထွန်း လာမယ်လို့မျှော်လင့်ပါတယ်။ ပြည်ထောင်စု ဝန်ကြီးအနေနဲ့လည်း ဖြည့်ဆည်းပေးနိုင်လိမ့် မယ်လို့မျှော်လင့်ပါတယ်။
ဖြေ - မျှော်လင့်ပါတယ်ခင်ဗျ။
မေး - အဲဒီတော့ ခုနကဝန်ကြီးပြောသွားတဲ့ အထဲမှာ တစ်ခုပါပါတယ်။ ကျွန်တော်တို့စံ ချိန်စံညွှန်းကိစ္စတွေပါတော့ ပြည်ထောင်စု ဝန်ကြီးကလည်း မြန်မာနိုင်ငံအင်ဂျင်နီယာအ သင်းမှာ ဥက္ကဋ္ဌအဖြစ်နဲ့ တာဝန်များစွာထမ်း ဆောင်ခဲ့တယ်ဆိုတာ ကျွန်တော်တို့သိထား ပါတယ်။ အဲဒီတော့ ဒီစံချိန်စံညွှန်းကိစ္စတွေ လည်းပါတာပေါ့။ ဆောက်လုပ်ရေးလုပ်ငန်း ဆိုတာက အစိုးရတင်မကဘူး၊ ပုဂ္ဂလိက Private sector ကလည်း အများဆုံးပါဝင် ဆောင်ရွက်ရတဲ့လုပ်ငန်းဖြစ်တယ်။ အဲဒီတော့ နိုင်ငံတကာမှာတော့ ကျွန်တော်တို့သိသ လောက်ကတော့ အိမ်နီးချင်းနိုင်ငံတွေမှာတော့ ဒီလိုအစိုးရအဖွဲ့ကတော့ Regulatory body နဲ့ Consultant သဘောမျိုးသွားတော့ဆောက် လုပ်ရေးဝန်ကြီးဌာနအနေနဲ့ အဲ့ဒီလိုပုံစံမျိုးပေါ့ အရည်အသွေးထိန်းချုပ်တဲ့နေရာမှာ Regulatory body နောက်တစ်ခါ Consultant ပေါ့။ အရည်အသွေးထိန်းချုပ်ကိုင်တွယ်ပြီး သွားတဲ့ပုံစံမျိုးကို ပိုမိုပြီးသွားဖို့ အဲဒီအစီအစဉ် ရောရှိပါသလားခင်ဗျာ။
ဖြေ။ ။ရှေ့လျှောက်သွားမယ့်ဒီ Infrastructure Development ပုံစံကတော့ အဓိကနောက် ပိုင်းကတော့ ppp(Public Private Partnership) ပုံစံကတော့ပိုပြီးသွားဖို့ရှိတာပေါ့နော်။ အဲဒီလို အချိန်မှာတော့ Public Work ဆိုတာကြီး ကရှိဖို့တော့လိုနေသေးတယ်။ ဒါကိုကဌာန ကြီးကိုကပြည်သူ့လုပ်ငန်းတွေကိုဆောင်ရွက် ပေးတာပါ။ ပြည်သူ့လုပ်ငန်းဆိုတာအကျိုး အမြတ်မရှိပါဘူး။ ကျွန်တော်တို့က Commercial Value နဲ့ဆောက်တာမဟုတ်ပါဘူး။ ဒါကြောင့် မို့လို့ ပြည်သူ့လုပ်ငန်းလို့ခေါ်တာပါ။ ဆိုတော့ အထူးသဖြင့် စောစောကပြောတဲ့ပြည်သူ့အိမ် ရာလုပ်ငန်းမျိုးနောက်တစ်ခုက Buttom Supply နဲ့ပတ်သက်တဲ့ကိစ္စမျိုးလမ်းလို ဖောက် ရတဲ့ဟာမျိုး၊ Traffic များတဲ့နေရာကိုဖောက် တာတော့ Commercially ကိုက်ပေမယ့် မြန်မာပြည်မှာ Traffic မများတဲ့နေရာတွေ လည်း ကျွန်တော်တို့ဖောက်ပေးရပါတယ်။ ဒေသဖွံ့ဖြိုးရေး၊ တိုင်းနဲ့ပြည်နယ်၊ ပြည်နယ် ပြည်မမခွဲခြားဘဲ လမ်းပန်းဆက်သွယ်ရေး ကောင်းအောင်ဆိုပြီးလုပ်ရပါတယ်။ ဒါကြောင့် ပြည်သူ့လုပ်ငန်းဆိုတဲ့ဌာနကြီး ကျွန်တော်တို့ ရဲ့ Ministry of Construction ဆိုတာက ဒီတာဝန်ကြီးကိုထမ်းဆောင်ရပါတယ်။ ကျွန် တော်တို့ကဒါကြောင့်မို့လို့ အရာရာကိုဆောင် ရွက်တဲ့အခါမှာပြည်သူတွေကို ဘယ်လိုအကျိုး ပြုနိုင်မလဲ။ ကျွန်တော်တို့ဆောင်ရွက်တဲ့ လုပ် ငန်းက ပြည်သူတွေ နိစ္စဓူဝ သူတို့ကြုံတွေ့ ရတဲ့ဘဝတစ်ခုကိုဘယ်လိုအသက်သာဆုံး အ ဆင်ပြေဆုံး သူတို့လုပ်တဲ့လုပ်ငန်းကို Cost of Goods ကိုချနိုင်မယ့်နည်းတွေကို ကျွန်တော် တို့ကလုပ်ပေးရပါမယ်။ ဆိုလိုတာကတော့ Smooth Transport, Save Transport ပေါ့။ ဒါတွေလုပ်ပေးခြင်းအားဖြင့် သူတို့ရဲ့ livinghood လုပ်ရတဲ့အခါ ပိုမိုအဆင်ပြေလာ ပါတယ်။ အဆင်ပြေလာတဲ့အခါ သယ်ယူပို့ ဆောင်တဲ့အခါ ကုန်ကျတဲ့စရိတ်တွေကို လျှော့ ပေးနိုင်ပါတယ်။ လျှော့ပေးနိုင်ခြင်းအားဖြင့်တစ်နည်းတစ်ဖုံ ကျွန်တော်တို့ကကုန်ဈေးနှုန်း ဆိုတဲ့ကိစ္စအထိမြင်ဖို့လိုပါတယ်။ သူတို့ Cost fo doing Business တစ်ခုရဲ့ဈေးနှုန်းကသက်သာလေ Cost of living ကိုထိန်းဖို့က ကျွန်တော်တို့ကအများ ကြီးအထောက်အကူပြုမှာပါ။ ကျွန်တော်တို့ ကသယ်ယူပို့ဆောင်ရေးချောမွေ့အောင်လုပ် တယ်ဆိုတာ အခြား vision တွေလည်းရှိပါ တယ်။ ခုနပြောတဲ့ Cost of living index တွေကျနိုင်သလောက်ကျအောင် ဒါလေးတွေ လည်း ကျွန်တော်တို့ရည်မှန်းပါတယ်။
မေး။ ။ဆောက်လုပ်ရေးဆိုပေမယ့် ဒီဆောက် လုပ်ရေးကလည်းဘာတွေဆက်စပ်နေလဲဆို တော့ ကျွန်တော်တို့မြို့ပြစီမံကိန်းတွေနဲ့ပါ ဆက်စပ်နေတာပါ။ ဆက်စပ်နေတဲ့အခါကျ တော့ ပြည်ထောင်စုဝန်ကြီးအမိန့်ရှိတဲ့အထဲမှာ လည်းပါပါတယ်။ လူတွေရဲ့ Migration ပေါ့ နော်၊ အပြင်ကနေဝင်ရောက်လာတဲ့ကိစ္စတွေပါ ထည့်တွက်ရမယ်ဆိုတော့ ကျွန်တော်တို့အခုမြို့ သစ်ကိစ္စပေါ့နော်။ ဆက်စပ်ပြီးတော့ မြို့ထဲမှာ ြွပတ်သိပ်ကျပ်နေတယ်။ ယာဉ်ကြောတွေ ပိတ် ဆို့နေတယ်။ ထိုနည်းတူစွာမြေဈေးတွေက ကမ္ဘာ မှာကျွန်တော်တို့က ထိပ်ဆုံးနီးပါးလောက် ရောက်အောင်ခေါင်ခိုက်နေပါတယ်။ အဲဒီတော့ ပြည်ထောင်စုဝန်ကြီးအနေနဲ့ဒီဖြစ်နေတဲ့ ပြဿ နာတွေကိုဘယ်လိုများဆောင်ရွက်ဖြေရှင်းမယ်လို့ စိတ်ကူးရှိပါသလဲ။ နောက်တစ်ခါမြို့သစ်စီမံ ကိန်းတွေကိုရောဝန်ကြီးလက်ထက်မှာပိုပြီး အား ပေးပြီးတော့ဆောင်ရွက်မယ့်အစီအစဉ်တွေရှိ ပါသလား။
ဖြေ။ ။တကယ်တော့ဒါက Urban development master plan နဲ့ပတ်သက်ပါတယ်။မြို့တွေဆိုတာတကယ်တော့ သူ့ရဲ့ မြို့ရဲ့နှစ်
၂၀ စီမံကိန်း၊ နှစ် ၃၀ စီမံကိန်း၊ နှစ် ၅၀ စီမံကိန်းက ရှိကိုရှိရမယ်။ ဘာဖြစ်လို့လဲ ဆိုတော့ မြို့ဆိုတာက သူက Population Growth ကအမြဲတမ်းရှိနေတာကိုး။ Population Growth ရှိရင် Transportation Growth တွေရှိတယ်။ Social Service needs တွေရဲ့တိုးတက်မှုတွေရှိတယ်။ ဒါ တွေကိုကျွန်တော်တို့ကအမြဲ Steering လုပ် ရတယ်။ နောက်တစ်ခုက Urban Planing ရဲ့အခြေခံသဘောတရားအရကြည့်မယ်ဆို ရင်လည်း Cluster တွေကို Create လုပ်ရ တယ်။ အဲဒီ Cluster တွေကလည်း သူ့ဟာ နဲ့သူ Selfsurveying ဖြစ်ရမယ်။ ဆိုတော့ လူ တစ်ယောက်ရဲ့စားဝတ်နေရေး နောက်တစ် ခုကအလုပ်အကိုင် Employment, Tran- sportation, Social needs စတာတွေဟာ သူ့ဟာနဲ့သူ Selfsurveying ဖြစ်တယ်ဆိုရင်ခုန ပြောတဲ့CBT ဧရိယာမှာ Conjunction ဖြစ် တာတို့၊ နောက်ပြီးတော့ Transportation Kill Off လို့ခေါ်တာပေါ့။ မနိုင်မနင်းတွေဖြစ် ကုန်တာတို့ ဒါတွေကိုကျွန်တော်တို့က Manage လုပ်ရပါတယ်။ Manage မလုပ်ဘဲနဲ့ ဒီတိုင်း လွှတ်ထားရင်တော့ အခုရန်ကုန်မှာဖြစ်နေတဲ့ ပြဿနာတွေက Totally Miss Management ပါ။ ဒါကိုကျွန်တော်တို့က အင်ဂျင်နီယာတွေ၊ ဗိသုကာပညာရှင်တွေ၊ Urban Planing တွေ ကျွန်တော်တို့မှာ နည်းလမ်းတွေရှိပါတယ်။ ဒါတွေကို Plan လုပ်ဖို့။ ဒါပေမဲ့ ကျွန်တော် တို့မှာ အရင်တုန်းကဒီ Chance တွေ မရှိခဲ့ ပါဘူး။ ကျွန်တော်တို့မှာက ပညာရှင်တွေရှိ တယ်။ လုပ်တတ်တဲ့လူတွေရှိတယ်။ ဒီဟာ တွေကိုလုပ်ဖို့လိုတယ်။ ဒီ Mandate တော့ အခုတက်လာတဲ့ဒီမိုကရေစီအစိုးရမှာတော့ ပြည်သူတွေကိုတကယ် သူတို့ရဲ့ နေ့စဉ်နိစ္စ ဓူဝခံစားနေရတဲ့ဒီဒုက္ခတွေကိုပြန်ပြီးတော့ ခေျန ဖြစ်တဲ့နည်းတွေရှိမယ်ဆိုရင်တော့ ကျွန်တော် တို့အင်ဂျင်နီယာတွေ ကျွန်တော်တို့ဝန်ကြီး ဌာနတွေပူးပေါင်းပြီးတော့ ဆောင်ရွက်မယ် ဆိုရင် ဒါတွေကလုပ်နည်းလုပ်ဟန်တွေအ ကုန်ရှိပါတယ်။ ဒါတွေက Rocket Science လည်းမဟုတ်ပါဘူး။ ကျွန်တော်တို့ စာအုပ် ကြီးအတိုင်းလုပ်ရင်ကို ရပါတယ်။ အချိန် တစ်ခုပေးရမယ်။ ဘဏ္ဍာငွေတစ်ခုပေးရမယ်။ လိုအပ်တဲ့ပညာရှင်တွေနဲ့ဝိုင်းလုပ်မယ်။ မြို့သစ် စီမံကိန်းက လုပ်ကို လုပ်ရပါမယ်။ ဒါပေမဲ့ Plan လုပ်ပြီးမှ လုပ်ရပါမယ်။ အဲဒီ Plan ကလည်းOverall Master Plan ကြီးနဲ့ Integratic ဖြစ်ရပါမယ်။ ဟိုမှာတစ်ခုစဉ်းစား လိုက်ပြီးတော့ နောက်တစ်ခုကို မစဉ်းစားဘဲနဲ့ အဲဒီလိုလုပ်လို့မရပါဘူး။ ကျွန်တော်တို့ အခု Sign ဆိုရင် ရန်ကုန်မြို့အနေနဲ့ပဲ ဥပမာပေး မယ်ဆိုရင် Settlite City ခုနစ်ခု ကျွန်တော် တို့ Urban Plan တွေမှာ ပါပြီးသားပါ။ အဲဒီ ခုနစ်ခုကို ဘယ်လိုဆောင်ရွက်မလဲ။ ဘယ် နေရာတွေမှာ ရှိမလဲ။ ဘယ်လို Cluster တွေ ကျွန်တော်တို့ ထူထောင်မလဲ။ Green Growth တွေက သူတို့နဲ့ ဘယ်လို တစ်ခုနဲ့ တစ်ခု ဆက်စပ်တဲ့ဟာတွေက ဘယ်လိုဖြစ် မလဲ။ Transportation hard တွေနဲ့ သူတို့ က ဘယ်လိုဆက်သွယ်လို့ရမလဲ။ သူတို့ရဲ့ Job တွေအတွက် အနီးဆုံးမှာရှိတဲ့ စက်မှုဇုန် တို့ SEZ တို့ ခုနကပြောတဲ့ Terminals တွေ လေဆိပ်တွေ Rail Terminals တွေ Bus Terminals တွေ ဒါတွေပါ။ ကျွန်တော်တို့က Integrade လုပ်ဖို့လိုပါတယ်။ ခုနပြောသ လိုပါပဲ။ Rocket Science မဟုတ်ပါဘူး။ကျွန်တော်တို့ကို Chance သာပေးရင် ကျွန် တော်တို့ ဒါတွေလုပ်ပေးနိုင်ပါတယ်။ လုပ် လည်းလုပ်မှာပါ။ ဒီ Master Plan တွေဆို တော့ ရန်ကုန်ဆိုတာတော့ Extending City ပါ။ အခုလည်း ခြောက်သန်းခုနစ်သန်းဆိုတာ လည်း အသာလေးပါပဲ။ ဒါပေမဲ့ သူတို့ Urban Planing နဲ့ပတ်သက်ပြီး တော်တော် လေးအားနည်းနေပါတယ်။ ဒါကြောင့်မို့ အလုပ် လက်မဲ့တွေလည်းရှိသလို နေထိုင်ဖို့မရှိတဲ့၊ အမိုး အကာမရှိတဲ့သူတွေလည်း အများကြီးဖြစ် ပေါ်နေပါတယ်။ ခုနပြောတဲ့အထဲမှာလည်း ပါပါတယ်။ ဒါတွေက ကျွန်တော်တို့ Social Network တစ်ခုရှိဖို့လိုပါတယ်။ ဒါတွေကို ကျွန်တော်တို့ကြိုတင်စဉ်းစားပြီး Manage လုပ် ထားမယ်ဆိုရင် Impact က နည်းပါတယ်။Manageable လည်းဖြစ်ပါတယ်။ Plan လေး လည်းရှိပါတယ်။ ဘာဖြစ်ရင်ဘာလုပ်မလဲ။ ကျွန်တော်တို့မှာ Process ဆိုတာအမြဲရှိပါ တယ်။Yes ဖြစ်ရင်ဘာလုပ်မလဲ No ဖြစ်ရင် ဘာလုပ်မလဲ။ အဲဒီProcess လေးအတိုင်း ကျွန်တော်တို့သွားရင် ခုနက Issue တွေက အကုန်လုံးအတတ်နိုင်ဆုံးတော့ resolve ဖြစ်ပါ တယ်။ ပရမ်းပတာကြီးတော့ဖြစ်မသွားပါ ဘူး။ ကျွန်တော့်အနေနဲ့တော့ ကျွန်တော်တို့ ဌာနမြန်မာပြည်မှာတော့ ဒီဌာနမှာပဲရှိပါတယ်။ Urban Planing တို့ Urban Planner တို့ ဒီဌာနကြီးတွေArchitect တွေအင်ဂျင်နီယာ တွေ ရှိပါတယ်။ လုပ်ဖို့အတွက် အခွင့်အ လမ်းရဖို့ပဲ ကျွန်တော်တို့လိုပါတယ်။ အခု တစ်ခေါက်ဒီအစိုးရမှာကျွန်တော်တို့ဆောင် ရွက်နိုင်လိမ့်မယ်လို့ ပြည်ထောင်စုဝန်ကြီး အ နေနဲ့ ယုံကြည်ပါတယ်။ ကျွန်တော်လည်း ဒီ လမ်းကြောင်းကို ဦးတည်ပြီးသွားမှာပဲဖြစ်ပါ တယ်။
>>> ဆက်လက်ဖော်ပြပါမည်။
Read 847 times
Published in အထူးကဏ္ဍအစီအစဉ်
Tagged under
ဆောက်လုပ်ရေးဝန်ကြီးဌာန
ပြည်ထောင်စုဝန်ကြီး
ဦးဝင်းခိုင်
Latest from Super User
မြို့ပတ်ရထားစီး ပြည်ပခရီးသည် ထက်ဝက်ခန့် တက်လာ
မွန်ပြည်နယ်အတွင်း မိုးစပါးစိုက်ပျိုးစရိတ်ထုတ်ချေးငွေများ အပြည့်အဝပြန်လည်ရရှိမည်ဟုဆို
ဝမ်ပေါင်ကုမ္ပဏီမှ ကြေးနီသယ်ကားများကို လက်ပံတောင်းတောင်ဒေသခံများ ပိတ်ဆို့တားဆီး ဆန္ဒပြတောင်းဆို
ကလေးလုပ်သား ခြောက်သိန်းခန့် အန္တရာယ်ရှိ လုပ်ငန်းခွင်များတွင် အဆိုးရွားဆုံးပုံစံဖြင့် ခိုင်းစေခံနေရဟု ILO ဆို
ရန်ကုန်မြို့ပတ်ရထားများ မြန်နှုန်းမြှင့်မောင်းနှင်နိုင်ရန် ခရီးသည်နည်းပါးသောဘူတာအချို့ကို ဖျက်သိမ်းမည်
Related items
ပြည်ထောင်စုဝန်ကြီး ဦးလှထွန်း ရှမ်းပြည်နယ်(မြောက်ပိုင်း) ပလောင်ကိုယ်ပိုင်အုပ်ချုပ်ခွင့်ရဒေသ နမ့်ဆန်မြို့ မီးဘေးသင့်ပြည်သူများအတွက် ပြန်လည်ထူထောင်ရေးလုပ်ငန်းများဆောင်ရွက်
back to top
Job opportunity
no frame support
Job in Myanmar
Stay connected
RSS Vimeo Twitter Facebook Moby Picture
မျက်မှောက်ရေးရာ
အယ်ဒီတာ့အာဘော်
လူမျိုးစုရေးရာ
အထူးသတင်းပေးပို့ချက်
Advertisement
နိုင်ငံတကာသတင်းများ
နိုင်ငံတကာအထူးဆောင်းပါး
အထူးကဏ္ဍအစီအစဉ်
မှတ်တမ်းများ
ဖျော်ဖြေရေး
နယ်သတင်းများ
မန္တလေးသတင်းများ
မှုခင်းသတင်းများ
လွှတ်တော် ကိုယ်စားလှယ်လောင်းများ မိတ်ဆက် ကဏ္ဍ
Copyright 2014 © Democracy Today Daily Newspaper | Myanmar News Network Co.,Ltd. All rights reserved.
Creation of OrientWebs!
Myanmar News Network
Login or Register
Remember Me
fb iconLog in with Facebook